Groot beloning vir veerboot-eienaarSkermskoot uit die video wat bewys dat die kaptein voor sy passasiers gered is Suid-Korea bied nou ŉ half miljoen dollar aan as beloning vir wenke oor die geheimsinnige miljardêr wat glo die veerboot besit wat verlede maand gesink het. Beamptes sukkel steeds om Yoo Byung-eun vas te trek na bewerings op belastingontduiking en geldverduistering. Staatsaanklaers het Maandag gesê die versuim om genoeg geld aan veiligheid te spandeer, het moontlik daartoe gelei dat die Sewol-veerboot op 16 April gesink het. Meer as 300 mense, hoofsaaklik hoërskoolleerlinge, is in dié ramp dood of word steeds vermis. Die beloning van $500 000 (meer as R5 miljoen) is dieselfde bedrag indien ŉ burger van Suid-Korea inligting verskaf oor ŉ spioen van Noord-Korea. Die polisie bied ook ŉ beloning van $100 000 vir Yoo se oudste seun. Hy word ook aangekla van geldverduistering. -SAPA Lees ook: Video: Kaptein verlaat sinkende veerboot Veerbootramp: Duikers begin lyke verwyder Veerbootramp: Kaptein, bemanning vas Adjunkhoof pleeg selfmoord na veerbootramp Nog 107 vermis ná passasierskip omslaan